section_heading: NBA karijera
paragraph_text: mini|lijevo|160px|Drexlerov umirovljeni dres Izabran je kao 14. izbor NBA drafta 1983. od strane Portland Trail Blazersa. Nakon nekoliko sjajnih sezona, Drexler je odveo Blazerse do NBA finala 1990. i 1992. godine. U NBA finalu 1990. godine susreli su se s Detroit Pistonsima od kojih su izgubili u pet utakmica, dok su u NBA finalu 1992. godine od Chicago Bullsa izgubili rezultatom 4-2. Tijekom te serije Drexler je prosječno postizao 24,8 poena, 7,8 skokova i 5,3 asistencije. 14. veljače 1995. Blazersi su odobrili Drexlerovu želju za zamjenom u Houston Rocketse. Te sezone Rocketsi su ostvarili omjer 47-35 i zauzeli šesto mjesto na Zapadu. Međutim, iznenađujuće su stigli do NBA finala gdje su se susreli s favoriziranim Orlando Magicima. Zajedno s dugogodišnjim prijateljem Hakemom Olajuwonom, odveo je Rocketse do pobjede u četiri utakmice i osvajanja NBA naslova. Tijekom serije s Magicima prosječno je postizao 21,5 poena, 9,5 skokova i 6,8 asistencija. Konačno umirovljenje od profesionalne košarke objavio je nakon završetka sezone 1997./98.